Lygistorrhina

***Lygistorrhina*** er en slekt av mygg som ligner soppmygg. De kan kjennes fra de fleste andre medlemmer av soppmygg-gruppen på at munndelene er sterkt forlenget. 

## Utseende
Små til middelsstore mygg (kroppslengde 2,5 - 7 millimeter), ligner soppmygg, lysbrune til svarte, ofte med lysere felter. Hodet er mer eller mindre rundet, fasettøynene er store og kan dekke det meste av hodet (holoptisk), det er også to eller tre punktøyne. Antennene er ganske korte og perlekjede-formede, munndelene er forlengede, ca. tre ganger så lange som hodet. Thorax er sterkt hvelvet, pukkelrygget, noe flattrykt fra sidene, med korte hår. Hoftene (coxae) er lange og slanke, beina er tynne eller bakbeina er noe fortykkede, leggene på bakbeina med to lange sporer. Vingene er forholdsvis brede og rundede, kan være glassklare eller brune. Årenettet er redusert: det er ingen synlige tverr-årer, om lengdeårene midt i vingen (medialårene) er utvisket i den indre delen.

## Levevis
Lite synes å være kjent om levesettet deres, men artene lever i skog. Larvene er ikke kjente. Hos i alle fall noen av artene besøker de voksne myggene blomster. 

## Utbredelse
Slekten er kjent fra Amerika, Afrika, Australia og Asia.

## Systematisk inndeling

* orden Tovinger, Diptera
** underorden Bibionomorpha
*** overfamilie **[[Sciaroidea]]**
**** familie **[[Lygistorrhinidae]]** Hendel, 1936
***** slekten ***Lygistorrhina*** Skuse, 1890 - 28 arter
****** *[[Lygistorrhina acahuizotla]]* Huerta, Dzul-Manzanilla & Manrique-Saide, 2019
****** *[[Lygistorrhina alexi]]* Huerta & Ibáñez-Bernal
****** *[[Lygistorrhina asiatica]]* White
****** *[[Lygistorrhina austroafricana]]* Blagoderov, Papp & Hippa, 2013
****** *[[Lygistorrhina barrettoi]]* Lane, 1946
****** *[[Lygistorrhina borkenti]]* Huerta & Ibáñez-Bernal, 2008
****** *[[Lygistorrhina brasiliensis]]* Edwards, 1932
****** *[[Lygistorrhina carayoni]]* Matile, 1986
****** *[[Lygistorrhina caribbiana]]* Grund, 2012
****** *[[Lygistorrhina cerqueirai]]* Lane, 1958
****** *[[Lygistorrhina chaoi]]* Papp, 2002
****** *[[Lygistorrhina cinciticornis]]* Edwards, 1926
****** *[[Lygistorrhina conica]]* Blagoderov & Pollet, 2020
****** *[[Lygistorrhina edwardsi]]* Lane, 1946
****** †*[[Lygistorrhina edwardsina]]* Grimaldi & Blagoderov, 2001
****** *[[Lygistorrhina fijiensis]]* Evenhuis, 2008
****** *[[Lygistorrhina hamoni]]* Matile, 1996
****** *[[Lygistorrhina indica]]* Stebner & Grimaldi, 2017
****** *[[Lygistorrhina insignis]]* Skuse, 1890
****** *[[Lygistorrhina legrandi]]* Matile, 1990
****** *[[Lygistorrhina maculipennis]]* Blagoderov & Pollet, 2020
****** *[[Lygistorrhina magna]]* Matile, 1990
****** *[[Lygistorrhina mitarakensis]]* Blagoderov & Pollet, 2020
****** *[[Lygistorrhina nassreddineri]]* Matile, 1979
****** *[[Lygistorrhina pentafida]]* Papp, 2005
****** *[[Lygistorrhina pictipennis]]* Okada, 1937  – Japan
****** *[[Lygistorrhina sanctaecatharinae]]* Thompson, 1975  -sydøstlige Nord-Amerika
****** *[[Lygistorrhina singularis]]* (Williston, 1896)
****** *[[Lygistorrhina urichi]]* Edwards, 1912

## Referanser


## Kilder
* Grimaldi, D. og V. Blagoderov 2001. A new genus of Lygistorrhinidae from Vietnam (Diptera: Sciaroidea), and phylogenetic relationships in the family. *Studia Dipterologica* 8 (1): 43-57.
* Søli, G.E.E., Vockeroth, J.R. og Matile, L. 2000. Families of Sciaroidea. Side 49-92 i: Papp, L. og Darvas, B. (red.): *Contributions to a Manual of Palaearctic Diptera. Appendix.* Science Herald, Budapest.

## Eksterne lenker
* 
* Norsk Entomologisk forening – for deg som vil lære mer om insekter.
* Bilde av et eksemplar